# FAQ

Koji je punjač prikladan za moju aku-bateriju?

Sve aku-baterije 12 V kompatibilne su sa svim Bosch Professional punjačima 12 V.

Za profesionalne korisnike preporučujemo kombiniranje punjača s aku-baterijom čije je vrijeme punjenja kraće od 1 sata.

Sva vremena punjenja možete pronaći u online uputama za uporabu ili na internetskoj stranici Bosch Professional.

Koja su vremena punjenja moje aku-baterije?

Vrijeme punjenja aku-baterije ovisi o 2 faktorima:

- tipu aku-baterije i kapacitetu aku-baterije
- brzini punjenja

Sva vremena punjenja možete pronaći u online uputama za uporabu vidi Vremena punjenja ili na internetskoj stranici Bosch Professional.

Smiju li aku-baterije ostati u punjaču nakon što su potpuno napunjene?

Kada je aku-baterija potpuno napunjena i to pokazuje punjač, onda je proces punjenja završen.

Aku-baterija može ostati u punjaču, ali ne preporučujemo skladištenje aku-baterije u punjaču dulje vrijeme.

Pri kojim temperaturama treba puniti, upotrebljavati i skladištiti aku-bateriju?

- Dopuštena temperatura okoline pri radu i kod skladištenja je –20 °C do 50 °C.

- Preporučena temperatura okoline tijekom punjenja je 0 °C do 35 °C.

- Za optimalan vijek trajanja aku-baterije preporučujemo skladištenje aku-baterije pri 0 °C do 20 °C.

Koje je optimalno punjenje aku-baterije za dulji vijek trajanja?

Za dulji vijek trajanja idealno je stanje napunjenosti od 80 %.

Koje je optimalno punjenje aku-baterije za dulje vrijeme skladištenja?

Za dulje skladištenje idealno je stanje napunjenosti od 30–50 %.